Ríkistollstjóraembættið fór með yfirstjórn tollheimtu og tolleftirlits í landinu í umboði fjármálaráðherra , en meðal verkefna þess var að hafa eftirlit með og samræma tollframkvæmd , starfrækja og þróa tölvukerfi fyrir tollafgreiðslu og sinna alþjóðlegu samstarfi tollyfirvalda . Þá fól fjármálaráðuneytið embættinu að hafa eftirlit með innheimtu á landinu öllu og gegna leiðbeiningar - og samræmingarhlutverki hvað hana varðar . Þann 1. janúar 2009 tóku gildi lög númer 147 / 2008 um breytingu á tollalögunum númer 88 / 2005 og fleiri lögum . Markmiðið með skipulagsbreytingunni er að einfalda skipulag tollamála , jafnt faglega , stjórnunarlega og fjárhagslega enda verður framkvæmd tollamála í landinu á hendi eins embættis í stað átta embætta áður . Rúmlega tveimur árum fyrr 10. nóvember 2006 samþykkti ríkisstjórnin að fela tollstjóraembættinu að leita tilboða í kaup á slíku tæki með það að markmiði að efla aðgerðir gegn fíkniefnasmygli og til að auka öryggi vöruflutninga . Hagræðing þessi hefur í för með sér betri nýtingu á starfsmönnum og embættið verður betur í stakk búið til að sinna lögboðnum skyldum á sama tíma og fjárheimildir lækka . Um tímamót er að ræða því að í fyrsta skipti í langan tíma er stærstur hluti stjórnsýslu Tollstjóra kominn í eitt hús , Tollhúsið við Tryggvagötu . Starfsemi Tollstjóra var í tvígang tekin út á árinu af ráðgjöfum á vegum Evrópusambandsins . Fyrri úttektin fór fram í maí og sú seinni í september . Niðurstöður þeirra mun Tollstjóri hagnýta í stefnumótun sem nú fer fram undir yfirskriftinni „ Tollstjóri 2020 “ . Breytingar á Tollhúsinu Töluverðar breytingar voru gerðar á Tollhúsinu á fyrri hluta ársins 2011 . Í afgreiðslusalnum á 5. hæð var útbúin vinnuaðstaða fyrir fjóra þjónustufulltrúa og biðsalur fyrir viðskiptavini þeirra . Er lögunum ætlað að veita einstaklingum og lögaðilum í atvinnurekstri tækifæri til þess að koma vanskilum á opinberum gjöldum í skil . Hvað árangur í innheimtu skatta og gjalda varðar leiðir samanburður milli áranna 2011 og 2010 í ljós að skil hafa aukist um 2,02% . Hvort sem af inngöngu Íslands í Evrópusambandið verður eður ei , er ljóst að þeir fjármunir og sú mikla vinna sem lögð hefur verið í undirbúning þess mun nýtast til að efla innviði embættisins til muna , til framtíðar litið . Gekk sú vinna fljótt og vel og var endurbætt starfsstöð verkefnahópanna tekin í notkun um mitt ár 2012 . Af öðrum nýjum verkefnum sem voru í undirbúningi hjá embættinu má nefna verkefni um viðurkennda rekstraraðila . Það ber enska heitið „ Authorised Economic Operator , “ ( AEO ) . Var þar bæði um að ræða starfsmenn Tollstjóra og starfsmenn annarra stofnana og fyrirtækja , sem sóttu sér fræðslu um þetta málefni . Af öðrum viðburðum á vegum mannauðssviðs er vert að geta árlegrar heilsuviku , sem mannauðssvið stóð fyrir síðastliðið vor og þótti heppnast mjög vel . Við lögfestinguna fékk Tollstjóri auknar valdheimildir til að sinna eftirlits - og samræmingarhlutverki sínu á sviði innheimtu opinberra gjalda gagnvart öðrum innheimtumönnum ríkissjóðs . Starfshópur á innheimtusviði vinnur nú að stefnumótun í þessum efnum . Nýtt stjórnskipulag Tollstjóra leit dagsins ljós í byrjun árs 2013 . Má þar helst nefna vinnu að mótun verkefnastjórnunar , skjalastjórnunar , gæðastjórnunar og upplýsingastjórnunar . Þá var sérstöku verkefni , Viðurkenning rekstraraðila -Innleiðing á AEO , hleypt af stokkunum . Í tengslum við þessa stefnumörkun embættisins var ákveðið að gera breytingar á stjórnskipulagi embættisins , sem kynnt var á árinu . Í upphafi árs 2013 færðist nýtt verkefni yfir á borð Tollstjóra , í kjölfar breytingar á lögum um innlend vörugjöld nr. 97 / 1987 . Þá voru hafnar framkvæmdir við breytingar í vesturenda byggingarinnar , þar sem aðstaða verður fyrir húsverði , ræstitækna , starfsmenn í póstdreifingu og hjólageymslu . Í desember 2013 varð ljóst að svokallaðir IPA styrkir Evrópusambandsins til embættis Tollstjóra myndu ekki koma til afgreiðslu . Ástæðan er sú að samningur þess efnis hafði ekki verið undirritaður þegar vatnaskil urðu í viðræðum um inngöngu Íslands í sambandið . Mikilvægast þeirra var áframhaldandi vinna við stefnumótunarferli embættisins undir verkefninu „ Tollstjóri 2020 “ og umbótaverkefni tengd því . Þar má nefna verkefnaskrá og verkefnastjórnun . Þá var unnið að verkefni sem snýst um viðurkenningu rekstraraðila . Ávinningur af því er meðal annars öruggari vörukeðja , aukin skilvirkni við eftirlit og betri nýting á mannauði og fjárveitingum . Á árinu stóðu yfir nokkuð umfangsmiklar framkvæmdir meðal annars á 4. hæð Tollhússins þar sem orðið hafði vart rakaskemmda og afleiðinga í kjölfar þeirra . Níu tollverðir voru útskrifaðir að vori úr Tollskóla ríkisins við hátíðlega athöfn sem fram fór í hátíðarsal Tollstjóra . Með vorskipunum bárust svo þau ágætu tíðindi að sigur hefði unnist í ljósmyndakeppni WCO 2014 . Var Tollstjóra afhendur verðlaunagripur af því tilefni . Voru fundir með ofangreindum aðilum mjög upplýsandi og gagnlegir . Mikilvægir áfangasigrar í starfi að stefnumótun embættis Tollstjóra til ársins 2020 settu svip sinn á árið 2015 . Á árinu var unnið að fjölda mikilvægra verkefna til viðbótar sem eru á sóknaráætlun embættisins og hefur þeirri vinnu að jafnaði miðað vel . Rauði þráðurinn í þessari verkefnavinnu er að færa embættið nær þeirri framtíðarsýn að vera framsækin ríkisstofnun sem leggur áherslu á að hlúa að mannauði sínum , veita góða og skilvirka þjónustu og standa vörð um hagsmuni almennings og atvinnulífs . Það mikla umbótastarf sem unnið er innan embættisins styður við lögbundin , umfangsmikil verkefni kjarnasviða embættisins , tollasviðs og innheimtusviðs , að vernda samfélagið og tryggja ríkinu tekjur . Í lok árs var svo tekin ákvörðun um að fjölga tollvörðum á landamærum til að bregðast við aukinni áhættu . Endurbótum við Tollhúsið var fram haldið á árinu . Það hafði víðtæk áhrif á starfsemi embættisins en öll kerfi Tollstjóra voru þó aðgengileg og móttaka rafrænna gagna með venjubundnum hætti . Starfsmannafélag starfaði sem fyrr af miklum þrótti . Eins sóttu margir starfsmanna Tollstjóra fundi og ráðstefnur heima og erlendis til að afla sér frekari þekkingar og miðla úr sínum eigin reynslubanka . Með vaxandi færni í verkefnastjórnun er Tollstjóri að ráðast í fleiri umbótaverkefni en áður að eigin frumkvæði þrátt fyrir niðurskurð lagt er upp með að ná meiri árangri en áður með því fjármagni sem veitt er til embættisins . Þannig vilja starfsmenn Tollstjóra sýna metnað , ábyrga stjórnsýslu og samfélagslega ábyrgð í verki . Margir þættir komu ánægjulega út í viðhorfskönnun meðal starfsmanna Tollstjóra , sem Gallup annaðist að beiðni stjórnenda embættisins , í lok nóvember og desember 2016 . Tilgangurinn með könnuninni var sem fyrr að afla upplýsinga um stöðu valdra þátta sem eru mikilvægir í uppbyggingu góðs vinnustaðar . Aðgengi , umhyggja , traust og hjálpsemi eru þeir þættir sem yfirmenn fá nú hæstu meðaleinkunn á eða rúmlega 4,5 á kvarðanum 1 - 5 . Þá hækkaði embætti Tollstjóra um nítján sæti í könnun SFR , " Stofnun ársins 2016 . " Samstarfsaðilar Tollstjóra álíta að embættið framfylgi mjög vel hlutverki sínu og að samstarfið sé árangursríkt . Í ársskýrslu Tollstjóra má finna stefnu í innheimtumálum og tollamálum auk mannauðsstefnu , upplýsingatæknistefnu , rekstrar - og umhverfisstefnu og þjónustu - og gæðastefnu , sem allar stuðla að því að embættið geti framfylgt því hlutverki sínu að vernda samfélagið og tryggja ríkinu tekjur . Fjallað er stuttlega um það sem bar hæst í rekstri og verkefnavinnu árið 2017 . Hvoru tveggja , árangursríkur rekstur og verkefnavinna , stuðlar að því að framtíðarsýn embættisins , stefnu þess og markmiðum verði náð . Var því markmiði náð á árinu 2017 líkt og undanfarin ár en rekstrarafgangur nemur 175 milljónum króna . Þá benda niðurstöður viðhorfskannana meðal starfsmanna , almennings og samstarfsaðila til að ágætlega gangi að innleiða stefnu Tollstjóra . Jákvæðni almennings í garð Embættis tollstjóra hefur aukist milli áranna 2016 og 2017 . Traust til embættisins hefur einnig vaxið á þessu tímabili . Þá hefur þeim fjölgað sem telja þjónustu Tollstjóra góða . Hins vegar fækkaði þeim nokkuð milli kannana sem töldu sig hafa þekkingu á embættinu eða úr 27.1 prósenti í 15.3 . Niðurstöður könnunarinnar eru sem fyrr hvetjandi og ánægjulegar . Í því sambandi má nefna tillögur sem varða fyrirkomulag innheimtumála í víðara samhengi . Gæta ber að samráði við aðra aðila innan stjórnkerfisins sem vinna að tengdum málum . Skilgreina markmið . Finna bestu aðstæður og hvernig þeim verður náð . Skoða kosti og galla þess að flytja innheimtuna frá tollstjóra til RSK . Tollstjóraskipti Í október urðu tollstjóraskipti Snorri Olsen sem gegnt hefur starfi tollstjóra allt frá árinu 1997 lét af störfum hjá embættinu í lok september og tók við embætti ríkisskattstjóra frá og með 1. október 2018 . Fjármála - og efnahagsráðherra setti Sigurð Skúla Bergsson , aðstoðartollstjóra , tímabundið í embætti tollstjóra frá sama degi . Heimsókn frá WCO Kunio Mikuriya aðalritari WCO var í desember staddur á Íslandi í einkaerindum . Hann notaði tækifærið til að líta við á Tryggvagötunni og heimsækja embætti tollstjóra . Á ljósmyndinni sem tekin var við þetta tækifæri eru frá vinstri Snorri Olsen ríkisskattstjóri og fyrrverandi tollstjóri , Sigfríður Gunnlaugsdóttir alþjóðafulltrúi , Kunio Mikuriya og Sigurður Skúli Bergsson tollstjóri . Þann 1. maí 2019 fluttist innheimta opinberra gjalda á höfuðborgarsvæðinu til Ríkisskattstjóra . Sameiginleg afgreiðsla innheimtusviðs Ríkisskattstjóra og Tollstjóra er í Tollhúsinu Tryggvagötu 19 . Þann 11. desember 2019 var samþykkt á Alþingi að sameina embætti tollstjóra og ríkisskattstjóra með það að markmiði að bæta þjónustu og hafa að leiðarljósi sjálfvirknivæðingu og stafræna opinbera þjónustu í starfsemi skatt - og tollyfirvalda . Í framhaldi þessarar ákvörðunar voru embætti tollstjóra og ríkisskattstjóra sameinuð undir nafninu Skatturinn þann 1. janúar 2020 .